|  |
| --- |
|  |

**Қазақстан Республикасы Қаржы Министрлігі Мемлекеттік кірістер комитетінің Қостанай облысы бойынша Мемлекеттік кірістер Департаменті (Қостанай қаласы, Гоголь көшесі, 183 үй, индекс 110003, анықтама үшін телефондар: 8(7142)-53-56-09, факс: 53-67-93, электрондық поштаның мекен-жайы taxkostanay.kz), Экономикалық тергеу қызметіне бос лауазымға орналасуға конкурс жариялайды:**

**Қаржы саласындағы құқық бұзушылықтарды тергеу басқармасы криминалистік бөлімінің жетекші маманы – тергеушісі (C-GDO-6 санаты ) (1 бірлік)**

 **Функционалдық міндеттері:** сотқа дейінгі өндіріс (тергеу), жедел-іздестіру іс шаралары және тексерістер шеңберінде криминалистік және арнайы зерттеу түрлерін (білімі, біліктілігі, сондай-ақ болған жағдайда тиісті рұқсатқа байланысты) жүргізу. Жүргізілген зерттеудің толықтығын тексеру, қорытындылардың ғылыми негізділігін, алынған ақпараттың дұрыстығын, қорытындыны ресімдеу сапасын тексереді, бекітілген әдістеме және зерттеу мерзімдерін сақтайды, фото суретке түсіруді, дактилоскопиялауды, дауыс жазу, күдіктілерді, күдікті тұлғаларды бейне түсіруді, зерттеу және криминалистік, арнайы есепке алу үшін үлгілерді іріктеуді, криминалистік және арнайы есепке алуды қалыптастыру және жүргізу (жалған банкноталардың деректер банкі, дактилоскопиялық есепке алу, АИПС «Образ++», бейне – дыбыс есепке алу); соттық-тергеу тәжірибесі және оң тәжірибе негізінде әдістемелік ұсыныстар және Экономикалық тергеу қызметінің құзырына жататын қылмыстық істерді тергеу кезінде криминалистік және арнайы зерттеу түрлерін жүргізуді ұйымдастыру бойынша нұсқаулар әзірлеу.

**Талаптар:** нақты лауазымның функционалдық бағыттарына сәйкес келетін жоғары кәсіби білім, аталмыш лауазым бойынша функционалдық міндеттерді орындау үші міндетті білім, біліктілік және дағдылардың болуы. Құқық қорғау органдарында қызмет өткеруге денсаулық жағдайы бойынша жарамдылығы.

 **Лауазымдық жалақысы** Қазақстан Республикасы Президентінің «Қазақстан Республикасының мемлекеттік бюджеті және Ұлттық Банкінің сметасы (бюджеті) есебінен қамтылған Қазақстан Республикасы органдары қызметкерлеріне еңбекақы төлеудің бірыңғай жүйесі туралы» 2004 жылғы 17 қантардағы №1284 Жарлығына сәйкес белгілетін болады.

#### Конкурсты өткізу ережелері және құжаттардың үлгілері «[Мемлекеттік кірістер органдарының жедел-тергеу бөлімшелерінде (экономикалық тергеу қызметі) қызмет өткерудің кейбір мәселелері туралы](http://10.61.43.123/kaz/docs/V14E0009933)» Қазақстан Республикасы Қаржы министрінің 2014 жылғы 17 қарашадағы № 498 бұйрығымен бекітілген.

**Құжаттарды қабылдау мерзімдері** *( құжаттарды қабылдау конкурсты өткізу туралы соңғы хабарландыру жарияланған күннен бастап он жұмыс күні өтуі бойынша тоқтатылады).*

**Құжаттарды қабылдау орны:** Қостанай қаласы, Гоголь көшесі, 183-үй, Мемлекеттік кірістер департаментінің ғимараты.

Конкурсқа қатысуға тілек білдірген азаматтар конкурсты өткізетін мемлекеттік кірістер органдарының кадрлар қызметіне қоса ұсынылатын құжаттардың тізілімін көрсете отырып, құжат тігілетін папкаға салынған тиісті құжаттарды қолмен тапсырады немесе пошта арқылы жолдайды.

**Конкурсқа қатысу үшін қажетті құжаттардың тізімі:**

 1) өтініш;

      2) кадрларды есепке алу жөніндегі толтырылған жеке парақты (нақты тұрғылықты жерінің мекенжайын және байланыс телефондарын көрсете отырып);

      3) Қазақстан Республикасы азаматының жеке куәлігінің көшірмесін;

      4) бiлiмi туралы құжаттардың (диплом мен қосымшаның) көшiрмесiн;

      5) әскери қызмет өткерген немесе Қазақстан Республикасы Қорғаныс министрлігінің мамандандырылған ұйымдарында әскери оқытылған резервті даярлау жөніндегі әскери даярлықтан өткені, сондай-ақ "Әскери қызмет және әскери қызметшілердің мәртебесі туралы" Қазақстан Республикасының [Заңына](http://adilet.zan.kz/kaz/docs/Z1200000561#z2) сәйкес мерзімді әскери қызметке әскерге шақырудан босатылған немесе кейінге қалдырылғаны туралы құжаттарының көшiрмесiн;

      6) өлшемі 3х4 фотосуретін (4 дана);

      7) жақын туыстарын, оның ішінде бұрынғы жұбайларын көрсете отырып, өз қолымен жазылған және А4 форматында басылып шығарылған өмірбаянын;

      8) еңбек қызметін растайтын құжаттың көшiрмесiн;

      9) құқықтық статистика және арнайы есепке алу органдарының соттылығы, бір жылдың ішінде қасақана құқық бұзушылық жасағаны үшін сот тәртібінде әкімшілік жауапкершілікке, сыбайлас жемқорлықтық құқық бұзушылық жасағаны үшін тәртіптік және әкімшілік жауапкершілікке тартылмағандығы туралы анықтама;

      10) үміткердің және оның жұбайының (зайыбының) "Сыбайлас жемқорлыққа қарсы іс-қимыл туралы" Қазақстан Республикасының [Заңына](http://adilet.zan.kz/kaz/docs/Z980000267_#z1) сәйкес тұрғылықты жері бойынша мемлекеттік кірістер органдарына табыстары мен мүлкі туралы декларациялар тапсырғанын растайтын құжаттар;

      11) құжаттар тапсыру сәтінде жарамды мемлекеттік қызмет жөніндегі уәкілетті органнан заңнамаларға біліктілігін тестілеуден шекті деңгейден төмен емес нәтижеде өткендігі туралы сертификат;

      12) құжаттар тапсыру сәтінде жарамды мемлекеттік қызмет жөніндегі уәкілетті органнан жеке құзыреттерін бағалаудан өткендігі туралы қорытынды.

            Құжаттардың көшірмелерін қабылдау кезінде салыстырып тексеру үшін олардың түпнұсқаларына немесе нотариалды куландырылған көшірмелеріне шолу жасалады.

Құжаттардың толық емес пакетін ұсыну конкурстық комиссиямен оларды қараудан бас тартуы үшін негіз болып табылады.

 Азаматтар бiлiмiне, жұмыс тәжiрибесiне, кәсiби деңгейіне және беделіне қатысты (бiлiктiлiгiн арттыру, ғылыми дәрежелер мен атақтар берiлуi туралы құжаттардың көшiрмелерi, мiнездемелер, ұсынымдар, ғылыми жарияланымдар және өзге де олардың кәсіби қызметін, біліктілігін сипаттайтын мәліметтер) қосымша ақпараттарды бере алады.

 Конкурстың кезеңдері туралы ақпарат Қостанай облысы бойынша Мемлекеттік кірістер департаментінің ақпараттық стендтерінде жалпы шолу үшін қолжетімді орындарды, сондай-ақ оның ғаламтор-ресурстарында жарияланады.